text: [{"text_idx": "#000001", "text": "Saphriang ka video ba khlad i khyllung, ha ambulance; ba dap smam ki paidbah, na ka khwai dohkha ha Pamphyrnai"}, {"text_idx": "#000002", "text": "Shillong:Ka video ba isangsot ka la saphriang ha ki rynsan social media, kaba pyni i\u0308a ka ambulance ba kit i\u0308a ka Longkmie ba mut leit kha Khun, ka la sahkut da ki kynta ha surok ka West Khasi Hills, namar ka jingbym don ba ailad ne ai lynti ba kan i\u0308aid. Ha katei ka jingjia, i khyllung, iba dang shu kha, ila khlad noh, katba ka kmie, ka don ha ka jingshitom kaba jur, ong ka khubor."}, {"text_idx": "#000003", "text": "Kane ka Video kaba pynbitar lep i\u0308a ki paidbah ka thain\u0303 kiba i\u0308ohi i\u0308a kane ka jingisohsat jong kane ka Longkmie, kiba la dawa ban dei ban leh tyngeh i\u0308a ki briew kiba kah lynti.Kane ka video ka dei na West Khasi Hills District, ha ka jaka ba pynlong i\u0308a ka jingi\u0308akob khwai doh kha ha Pamphy rnai, Ksehkohlong, kaba la dap smam da ki kali bad ki paidbhur kiba i\u0308atuid sha kane ka jingi\u0308akob.Wat hapdeng ka jingpynpah siren bad pynmeh i\u0308a ki emergency light, ki briew ha kane ka jaka, kim shym la ai lynti i\u0308aid satia i\u0308a kane ka ambulance ba kan poi kloi sha hospital, kaba la pynslem i\u0308a ka jingi\u0308oh jingsumar kane ka longkmie ba armet."}, {"text_idx": "#000004", "text": "Hadien ba saphriang kane ka video, kala pyni i\u0308a ka jingduna ka jingtip bad ka jingburom jong ki paidbah i\u0308a ki ambulance kiba kit nongpang bad ka pyni ruh i\u0308a ka jingdonkam ban hap pyntreikam pyrkhing bha i\u0308a ki Traffic Rules bad ai jinghikai i\u0308a ki kyndon Emergency."}, {"text_idx": "#000005", "text": "Ka ambulance ka la hap ban pynsangeh jubor i\u0308a ka jingpyrshang ban i\u0308ada i\u0308a ka jingim jong kane ka Longkmie ba armet tang namar ba ki rawon kila i\u0308abeh ban jop i\u0308a ka Mahindra Thar, ka khusnam kaba kham kor ban i\u0308a ka mynsiem briew."}, {"text_idx": "#000006", "text": "Phi don ban ong eiei? Cancel reply"}, {"text_idx": "#000009", "text": "Pynbna ha u , ka dor kaba jem shibun\nHaba phi don ia kino kino ki jing pynbna, ban pynmih ha U Rupang lane ha ka online news portal jong U ; ym donkam ban wan dalade sha ophis jong U Rupang. Phah ia ki jingthoh da ka whatsapp, ha u number 9436994891 lane ha [email protected] bad ngin sa kren ma ngi iaphi. Phi lah ban phah ia ki video ban pynmih ha youtube channel jong U Rupang, ki jingthoh, ki jingdro, ki design. Ka dor kaba jem shibun."}]